Dief stuur telefoonnommers handgeskrewe terug | Maroela Media
Die grypdief het die Apple-selfoon moontlik gesteel toe hy en die eienaar, Zou Bin, ŉ taxi gedeel het, het Xinhua-nuusagentskap Maandag berig.
Zou het nagenoeg 1 000 telefoonnommers in sy selfoon se geheue gestoor, sonder om seker te maak dat hy ŉ rugsteunkopie daarvan besit. Hy was dus meer bekommerd oor die verlore data as die gesteelde foon.
“Ek weet wie jy is. Jy het langs my gesit. Ek kan jou verseker ek gaan jou opspoor,” het hy in ŉ teksboodskap aan die grypdief gesê. “Deursoek die kontaknommers op my selfoon en jy sal sien watter tipe werk ek doen. Stuur my foon terug na die onderstaande adres as jy verstandig is.”
Die boodskap was klaarblyklik ŉ dreigement: Zou werk in die kroegbedryf in China wat gereeld verbind word aan bendebedrywighede.
ŉ Paar dae later het hy ŉ pakkie met sy SIM-kaart en 11 bladsye vol handgeskrewe telefoonnommers ontvang. Hy was glo stomgeslaan. “Dit moes ŉ geruime tyd geduur het om al die nommers neer te skryf. Ek veronderstel sy hand is nou seer geskryf,” het Zou aan Xinhua gesê.
Die dief klink of hy bedagsamer as die gewone diewe is………..hehehe ai tog, die nommer afskrywery het hom seker baie lank geneem.
Hy gaan eelte tussen sy vingers he.
Hulle maak nie meer diewe van die kaliber nie.
Mens kan in ‘n mate amper jou hoed afhaal vir hierdie dief. Sy dapperheid bewonder en hom ook amper jammer kry. Baie mense sal natuurlik nie saamstem nie, want steel is steel. Miskien het hy n noodgeval gehad en soos baie mense nie ander vertrou nie, sou ek raai, dat om te vra, dalk nie ‘n opsie was op daardie stadium nie. Ek hoop die Zou persoon sal nie te hard wees op die dief nie. Dit wil voorkom of die dief tog in n mate morele waardes van erens geleer het. Meer in elk geval as wat gese kan word van ‘n hele paar in Suid Afrika.